Petrus de Roestraeten
Petrus de Roestraeten (vulgo: Pieter van Roestraeten seu Pieter Gerritz van Roestraeten seu Pieter van Roestraten; Harlemi 21 Aprilis 1630 natus; Londinii 29 Aprilis 1700 fere mortuus) fuit saeculi aurei pictor et adumbrationis peritissimus artifex Nederlandicus

Biographia 

Qui Harlemi, de 1646 usque ad 1651, a Francisco Hals artem didicit. Anno 1651, ut effigierum personarum pictor, ad Sancti Lucae Sodalitatem receptus est. Die sexto Octobris eiusdem anni Amstelodamum migravit, ibique, iterum, Adriaentje, Francisci Hals filiam, in matrimonium duxit, die sexto Iunii anni 1654. Intra diem nonum Martii anni 1660 et anno 1666 Londinium migravit, fortasse quia ad Caroli II regiam a Petro Lely admissus sit, ibique usque ad annum 1700 laboravit.

Primum effigies personarum praecipue perfecit, ut magister suus. Postea, Petro Lely suadente aut fortasse ex pacto cum ipso ad competitionem vitandam, naturas mortuas, peculiariter cum floris, et vanitates a rebus exoticis pretiosisque ornatas pinxit, et sic 4-5000 florenos lucratus est. Eiusmodi naturae mortuae pronkstilleven nominabantur, vel potius naturae mortuae speciosae, conspicuae et artifices eas conficiebant ad satisfaciendum emptorum expectationes et voluntatem ad eorum classem provehendum. Artificis vanitatum proprium alium est vitri globorum praesentia, ad condicionis humanae fragilitatem demonstrandum.

Praeterea Petrus topia perfecit et generis argumenta pinxit, Iohannis Steen modo cum simile. Artifex, qui Roestraeten falsus nominabatur, eum imitatus est et ob naturas mortuas cum libris, tabulis et rebus exquisitis notus est. Petrum de Roestraeten Christianus Berentz, Robertus Robinson et R.Arnold in pingendi ratione sectati sunt.

Opera 
 Vanitas cum fidiculis, calva et argenti vaso, pictura supra tela cum pigmento oleario, 63,5 x 75 cm
 Petri de Roestraeten effigies a se picta, pictura (chalcographia ab Abrahamo Bloteling incisa)
 Vanitas cum candelabro et vitri globo, pictura supra tela cum pigmento oleario, 71,2 × 58,1 cm, 1675, apud Rijksmuseum Twenthe, Enschede
 Natura mortua cum poculis ad socolatam bibendum, pictura supra tabula cum pigmento oleario, 46 x 60 cm
 Vanitas cum testudine et rebus exquisitis, pictura supra tela cum pigmento oleario, 323,5 × 245,4 cm, 1678, apud Museum Artium, Ponce
 Natura mortua cum poculis murrae Sinensis ad Theam bibendum, pictura supra tela cum pigmento oleario, 35 × 48 cm, 1670-1680, apud Gemäldegalerie, Berolini
 Natura mortua cum poculis murrae Sinensis ad Theam bibendum, pictura supra tela cum pigmento oleario, apud Museum Briner und Kern, Winterthur
 Condicio, pictura supra tela cum pigmento oleario, 73,5 x 63 cm, apud Museum Francisco Hals titulatum, Harlemi
 Sutor, pictura, apud Museum Nationale Artis, Boni Aëris

Notae

Bibliographia

Nexus externi 

 Petrus de Roestraeten in Artnet 
 Petrus de Roestraeten in The National Portrait Gallery 
 Petrus de Roestraeten in Scholars Resource 

Pictores Nederlandiae
Artifices Nederlandiae